Javier Bardem

Javier Ángel Encinas Bardem, ezagunagoa Javier Bardem bezala (Las Palmas Kanaria Handikoa, Espainia, 1969ko martxoaren 1a - ) aktore espainiarra. Goya, Urrezko Globo eta Oscar Sariak besteak beste, jaso ditu bere lanengatik.

2000an, Oscarretara hautagai izendatu zuten lehenengo espainiarra bihurtu zen. 2008an, saria jaso zuen, lehenengo espainiarra izanik.

 Biografia 

Aktoreen familia batetik sortu zen Javier. Bere ama, Pilar Bardem, bere aiton-amonak Rafael Bardem eta Matilde Muñoz Sampedro, eta anai-arreba Monica eta Carlos. Javier da nazioartean ezagunena. Aktore izan baino lehenago, errugbi jokalari izan zen eta Espainiako Errugbi Selekzioan jokatu zuen ere. Margolari lanak ere egin izan zituen.

 Zinema ibilbidea 

11 urterekin, bere amak protagonizaturiko El poderoso influjo de la luna ("Ilargiaren eragin boteretsua") filmean parte hartu zuen. Geroago, Las edades de Lulú ("Luluren adinak") eta Jamón, jamón ("Urdaiazpiko, urdaiazpiko") filmetan parte hartu zuen, azken honetan, Penelope Cruzekin batera egin zuen lehena. Film honek, bien aktore karrerak izugarri bultzatu zituen.

1994. urtean Fotograma de Plata Saria jaso zuen Huevos de Oro ("Urrezko Arraultzak") filmarengatik. Urte berean, Donostiako Zinemaldiko aktore onenaren Urrezko Maskorra jaso zuen Días contados ("Zenbatutako Egunak") filmarengatik. 1995 urtean Goya Saria irabazi zuen film beragatik. Sari ugari jaso ditu Bardemek, baina garrantzitsuenen artean 2000 urteko Veneziako Zinemaldiko Copa Volpi Saria eman zioten Before Night Falls filmarengatik. Sari honek, nazioartean ezagunagoa izateko balio izan zion. Film honengatik, Oscarretarako hautagai izan zen urte berean, azkenean berak irabazi ez arren. 2003an, Los lunes al sol ("Astelehenetan eguzkipean") filmarengatik aktore onenaren Goya Saria eman zioten. 2004an, berriz ere Veneziako Zinemaldiko Copa Volpi-a eta Espainiako Goya Saria jaso zituen Mar adentro ("Itsasoan barna") filmarengatik. 2007an, Penelope Cruz eta Scarlett Johanson aktorearekin batera, Vicky Cristina Barcelona filma grabatu zuen, Woody Allenek zuzendua. 2008an Urrezko Globo Saria jaso zuen No Country for Old Men ("Ez da zaharrentzako herrialdea") filmarengatik. Film honek ere, aktore onenari BAFTA eta bigarren aktore onenaren Oscar Sariak jasotzea suertatu zion.

 Filmografia 

 Urtea  Filma  Zuzendaria2021 Being the RicardosAaron Sorkin2021 El buen patrónFernando León de Aranoa2021 DuneDenis Villeneuve2018 Todos lo sabenAsghar Farhadi2017 Loving PabloFernando León de Aranoa2017 Mother!Darren Aronofsky 2012  Skyfall  Sam Mendes 2009  Biutiful  Alejandro González Iñárritu 2008  Vicky Cristina Barcelona  Woody Allen 2007  El amor en los tiempos del cólera  Mike Newell 2007  No Country for Old Men  Joel Coen eta Ethan Coen 2006  Goya's Ghosts  Milos Forman 2006  The last face  Erin Dignam 2006  Killing Pablo  Joe Carnaham 2006  Guerrilla  Steven Soderbergh 2004  Mar adentro  Alejandro Amenábar 2004  Collateral  Michael Mann 2002  Los lunes al sol  Fernando Leon de Aranoa 2002  Pasos de Baile  John Malkovich 2001  Sin noticias de Dios(**) Agustin Diaz Yanes 2000  Before the night falls  Julian Schnabel 1999  Segunda piel  Gerardo Vera 1999  Los lobos de Washington  Mariano Barroso 1999  Entre las piernas  Manuel Gomez Pereira 1998  Torrente, el brazo tonto de la ley  Santiago Segura 1997  Perdita Durango  Alex de la Iglesia 1997  Carne tremula  Pedro Almodovar 1996  Más que amor, frenesí  Bardem, Albacete eta Menkes 1996  Éxtasis  Mariano Barroso 1996  Airbag  Juanma Bajo Ulloa 1996  El amor perjudica seriamente a la salud(**)  Manuel Gomez Pereira 1995  Boca a boca  Manuel Gomez Pereira 1995  La madre  Miguel Bardem 1994  El detective y la muerte   Gonzalo Suarez 1994  Días contados  Imanol Uribe 1994  Pronóstico reservado(**)  Antonio Molla 1994  La teta y la luna  Bigas Luna 1993  El amante bilingüe  Vicente Aranda 1993  Huevos de oro  Bigas Luna 1992  Huídos  Sancho Gracia 1992  Jamón, jamón  Bigas Luna 1991  Tacones lejanos  Pedro Almodóvar 1991  Amo tu cama rica  Emilio Martinez Lazaro 1990  Las edades de Lulú  Bigas Luna 1980  El poderoso influjo de la luna(**)  Antonio del Real
(**) Aktore gehigarri bezala, eszena gutxitan

 Kanpo loturak 

 Javier Bardem aktorearen IMDBko fitxa irakurgai 

Kategoria:Espainiako aktoreak
Kategoria:Gizonezko bigarren aktore onenaren Oscar sariaren irabazleak
Kategoria:Gizonezko aktore onenaren Goya Sariaren irabazleak
Kategoria:Las Palmas Kanaria Handiko jendea
Kategoria:Gizonezko bigarren aktore onenaren Goya Sariaren irabazleak
Kategoria:Gizonezko Aktore Onenaren Zilarrezko Maskorra
Kategoria:Cannesko Zinemaldiko gizonezko interpretazio onenaren saridunak
Kategoria:Volpi Kopa gizonezko interpretazio onenari
Kategoria:Erromatar Eliza Katolikoko kide ohiak